Genese 6 | Bibele e Inthaneteng | Phetolelo ea Lefatše le Lecha
6 Eitse ha batho ba qala ho eketseha holim ’a lefatše ’me ba tsoalloa barali,+ 2 joale bara ba Molimo oa ’nete+ ba qala ho hlokomela+ barali ba batho, hore ba batle; eaba ba inkela basali, e leng, bohle bao ba ba khethileng. 3 Ka mor’a moo Jehova a re: “Moea oa ka+ o ke ke oa sebetsa ho motho ka nako e sa lekanyetsoang+ kaha ebile ke nama.+ Ka lebaka leo matsatsi a hae e tla ba lilemo tse lekholo le mashome a mabeli.”+ 4 Banefilime ba ne ba le teng lefatšeng matsatsing ao, le ka mor’a moo, ha bara ba Molimo oa ’nete ba tsoela pele ho kopanela liphate le barali ba batho ’me ba ba tsoalla bara, e ne e le banna ba khale ba matla, ba tummeng. 5 Ka lebaka leo Jehova a bona hore bobe ba motho bo bongata lefatšeng ’me tšekamelo+ eohle ea menahano ea pelo ea hae e mpe feela ka linako tsohle.+ 6 Jehova a ikutloa a soabile+ hore ebe o entse batho lefatšeng, ’me pelo ea hae ea utloa bohloko.+ 7 Kahoo Jehova a re: “Ke tla felisa batho bao ke ba bōpileng+ holim ’a lefatše, ho tloha ho motho ho ea ho phoofolo e ruuoang, ho ea ho phoofolo e hahabang le ho ea ho sebōpuoa se fofang sa maholimo,+ kahobane ke soabile hore ebe ke li entse.”+ 8 Empa Noe a fumana kamohelo mahlong a Jehova. 9 Ena ke histori ea Noe. Noe e ne e le motho ea lokileng.+ O ne a se na molato har’a batho ba mehleng ea hae. Noe o ne a tsamaea le Molimo oa ’nete.+ 10 Ka mor’a nako Noe a tsoala bara ba bararo, Sema, Kama le Jafeta.+ 11 Lefatše le ne le senyehile mahlong a Molimo oa ’nete+ ’me lefatše le ne le tletse pefo.+ 12 Kahoo Molimo a bona lefatše ’me, bonang! le ne le senyehile,+ hobane nama eohle e ne e sentse tsela ea eona lefatšeng.+ 13 Ka mor’a moo Molimo a re ho Noe: “Bofelo ba nama eohle bo fihlile ka pel’a ka,+ hobane lefatše le tletse pefo ka lebaka la bona; ’me bona! ke tla ba felisa hammoho le lefatše.+ 14 Iketsetse areka ka lehong la sefate se ntšang boroku.+ U tla etsa liphaposi ka arekeng, ’me u e koahele ka sekontiri ka hare le ka ntle.+ 15 U tla e etsa ka mokhoa ona: bolelele ba areka e be litsoe tse makholo a mararo,+ bophara ba eona e be litsoe tse mashome a mahlano, ’me bophahamo ba eona e be litsoe tse mashome a mararo. 16 U tla etsetsa areka tsohar [marulelo; kapa, fensetere], ’me u tla e phetha ho isa tekanyong ea setsoe ho ea holimo, u tla beha monyako oa areka lehlakoreng la eona;+ ’me u tla e etsa e e-na le mokato o ka tlaase, mokato oa bobeli le mokato oa boraro. 17 “Ha e le ’na, bona! ke tlisa moroallo+ oa metsi holim ’a lefatše ho felisa nama eohle eo matla a bophelo+ a sebetsang ho eona tlas’a maholimo. Ntho e ’ngoe le e ’ngoe e lefatšeng e tla shoa.+ 18 Ke tiisa selekane sa ka le uena; ’me u tla kena ka arekeng, uena hammoho le bara ba hao le mosali oa hao le basali ba bara ba hao.+ 19 Ho sebōpuoa se seng le se seng se phelang sa nama ea mofuta o mong le o mong,+ u tlise tse peli tsa mofuta o mong le o mong ka arekeng ho li boloka li phela hammoho le uena.+ E tla ba tse tona le tse tšehali. 20 Ho libōpuoa tse fofang ho ea ka mefuta ea tsona le liphoofolo tse ruuoang ho ea ka mefuta ea tsona,+ le liphoofolo tsohle tse hahabang tsa lefatše ho ea ka mefuta ea tsona, tse peli tsa mofuta o mong le o mong li tla kena moo ho uena hore u li boloke li phela.+ 21 Ha e le uena, u inkele lijo tse jeoang tsa mofuta o mong le o mong;+ ’me u ipokellele tsona, e tla ba lijo tsa hao le tsa tsona.”+ 22 Eaba Noe o etsa ho ea ka sohle seo Molimo a mo laetseng sona. A fela a etsa joalo.+